Komission asetus (ETY) N:o 1480/83, annettu 7 päivänä kesäkuuta 1983, tavaroiden luokittelusta yhteisen tullitariffin alanimikkeeseen 97.03 B



Virallinen lehti nro L 151 , 09/06/1983 s. 0027 - 0027

Suomenk. erityispainos Alue 2 Nide 3 s. 0187

Espanjank. erityispainos: Luku 02 Nide 10 s. 0012

Ruotsink. erityispainos Alue 2 Nide 3 s. 0187

Portugalink. erityispainos: Luku 02 Nide 10 s. 0012



KOMISSION ASETUS (ETY) N:o 1480/83, annettu 7 päivänä kesäkuuta 1983, tavaroiden luokittelusta yhteisen tullitariffin alanimikkeeseen 97.03 B EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna Kreikan liittymisasiakirjalla, ja erityisesti sen 3 artiklan, sekä katsoo, että yhteisen tullitariffin nimikkeistön yhdenmukaisen soveltamisen varmistamiseksi olisi annettava seuraavien tavaroiden luokittelua tariffiin koskevia säännöksiä: 1) lapsille tarkoitettu sarja, joka koostuu epäjalosta metallista valmistetusta ketjusta, epäjalosta metallista ja muovista valmistetusta kameetyyppisestä riipuksesta, epäjalosta metallista ja muovista valmistetuista kahdesta korvakorusta, rintakorusta sekä sormuksesta, jotka on pakattu samaan pakkaukseen, 2) lapsille tarkoitettu sarja, joka koostuu epäjalosta metallista valmistetusta ketjusta, muovista valmistetuista kellonmuotoisesta riipuksesta, kahdesta korvakorusta, kahdesta rannerenkaasta sekä kahdesta sormuksesta, jotka on pakattu samaan pakkaukseen, neuvoston asetuksen (ETY) N:o 950/68(2), sellaisena kuin se on viimeksi muutettuna asetuksella (ETY) N:o 604/83(3), liitteenä olevan yhteisen tullitariffin nimikkeeseen 71.16 kuuluvat epäaidot korut ja nimikkeeseen 97.03 muun muassa muut lelut; edellä mainittujen tavaroiden luokittelussa voidaan ottaa huomioon mainitut nimikkeet, näitä sarjoja ei voida pitää nimikkeen 71.16 epäaitoina koruina; niillä on sitä vastoin käyttötarkoituksensa ja karkean valmistustapansa johdosta nimikkeen 97.03 lelujen luonne, nämä tavarat on näin ollen luokiteltava yhteisen tullitariffin nimikkeeseen 97.03; tästä nimikkeestä on syytä valita alanimike B, ja tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Lapsille tarkoitetut sarjat, jotka koostuvat: 1) epäjalosta metallista valmistetusta ketjusta, epäjalosta metallista ja muovista valmistetusta kameetyyppisestä riipuksesta, epäjalosta metallista ja muovista valmistetuista kahdesta korvakorusta, rintakorusta sekä sormuksesta, jotka on pakattu samaan pakkaukseen, 2) epäjalosta metallista valmistetusta ketjusta, muovista valmistetuista kellonmuotoisesta riipuksesta, kahdesta korvakorusta, kahdesta rannerenkaasta sekä kahdesta sormuksesta, jotka on pakattu samaan pakkaukseen, on luokiteltava yhteisen tullitariffin nimikkeeseen 97.03 Muut lelut, pienoismallit, jollaisia käytetään ajanvietetarkoituksiin: B. muut. 2 artikla Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä kesäkuuta 1983. Komission puolesta Karl-Heinz NARJES Komission jäsen (1) EYVL N:o L 14, 21.1.1969, s. 1 (2) EYVL N:o L 172, 22.7.1968, s. 1 (3) EYVL N:o L 72, 18.3.1983, s. 3